alibayram/wikipedia-40-langs huggingface dataset:
Clima Indoneziei

Clima din Indonezia se caracterizează prin două anotimpuri tropicale, care variază cu circulația aerului la ecuator (Circulația Walker) și cu circulația meridiană a aerului (Circulația Hardley). 

Mișcarea celei din urmă urmărește mișcarea de la nord la sud a soarelui și poziția relativă a acestuia față de Pamânt, în special dinspre continentele Asia și Australia, în anumite perioade ale anului. 
Acești factori contribuie la deplasarea și intensitatea zonei de convergență intertropicală, care este o zonă ecuatorială de joasă presiune care produce ploaie. Astfel, musonii de vest și de est, precum și anotimpul ploios și cel secetos sunt caracteristici importante ale climatului tropical.

Anotimpurile principale

Clima se schimbă la fiecare șase luni. Anotimpul secetos (din iunie până în septembrie) este influențat de masele de aer continentale australiene, în timp ce anotimpul ploios (din decembrie până în martie) este rezultatul maselor de aer oceanice asiatice și pacifice. Aerul conține vapori care precipită și produc ploaie. În zonele tropicale plouă aproape tot timpul anului. Totuși, clima din Maluku Central este o excepție. Anotimpul ploios începe în iunie și se sfârșește în septembrie, iar cel secetos începe în decembrie și se termină în martie. Perioadele de tranziție între cele două anotimpuri sunt din aprilie pâna în mai și din octombrie pâna în noiembrie.

Temperatura și umiditatea

Datorită numarului mare de insule și de munți din țară, temperatura medie poate fi clasificata astfel:
 câmpiile litorale: 28°C 
 zonele din interiorul țării și cele montane: 26°C;
 zonele montane înalte: 23°C variind cu altitudinea.
Fiind o zonă tropicala, Indonezia prezintă o umiditate relativă între 70% și 90%, cu un minim de 73% si un maxim de 87%. 

 

Climatologie
Clima după țară
Nedeterminare

În matematică, mai precis în analiza reală, o nedeterminare este o operație imposibilă de efectuat care apare în determinarea unei limite.

Spre exemplu, dacă  și , atunci  este o nedeterminare de tip . Cuvântul „nedeterminare” se referă faptului că, operația respectivă nefiind definită, simplul fapt că  și  nu este suficient pentru a determina valoarea limitei , sau chiar dacă această limită există. Acest exemplu este detaliat mai jos.

Nu toate operațiile imposibile de efectuat care apar în determinarea unei limite sunt nedeterminări. De pildă, chiar dacă împărțirea cu zero nu este definită în cadrul algebrei numelor reale, operația  nu este considerată o nedeterminare când , pentru că determinarea limitei corespunzătoare este ușoară. Există șapte tipuri de nedeterminări:
 și 

Faptul de a determina existența și valoarea unei limite sub formă nedeterminată se numește ridicarea nedeterminării. Exisță diverse metode și teoreme pentru a ridica o nedeterminare, precum regula lui l'Hôpital.

Exemplu introductiv: nedeterminarea 0 / 0

Fie  și  două funcții astfel încât . În general,  este o nedeterminare, pentru că, chiar dacă există, limita poate lua orice valoare. De exemplu:
  și 
  și 
  și 

De fapt, se poate și să nu existe limita:
  și  nu există, pentru că 
  și  nu există, pentru că  oscilează între  și  în vecinătatea lui .

Dacă  dar , limita  nu este considerată o nedeterminare, pentru că valoarea limitei depinde numai de semnul lui  și semnul lui  în vecinitatea lui 0. Spre exemplu, dacă există  astfel încăt  pentru orice  cu :
 
 .
Și dacă  pentru orice  cu :
 
 .
Însă, dacă semnul lui  nu este constant în vecinitatea lui 0, limita nu există.

Clasificarea nedeterminărilor 

Tabelul următor detailează șaptele tipuri de nedeterminări. Aici, .

Expresii ca  sau  nu sunt nedeterminări, chiar dacă nu sunt definite în cadrul algebrei numelor reale.

Chiar dacă există șapte tipuri de nedeterminări, în realitate toate sunt echivalente, în sensul că există operații care transformă un tip de nedeterminare într-un alt. De exemplu, dacă  este de tip , atunci , care este de tip . În mod asemănător, dacă  și  este de tip , atunci  și, prin continuitatea funcții exponențiale, , cu  de tip .

Vezi și
 Regula lui l'Hôpital
 Infinit
 Mulțime, secținea „Cardinalitatea unei mulțimi”

Aritmetică
Analiză matematică
Algebră
Terminologie matematică
Ioan Potcoavă

Ioan Potcoavă sau Nicoară Potcoavă () a fost domn al Moldovei între 18 noiembrie și decembrie (între 28 și 30) 1577. A fost frate după mamă cu Ioan Vodă cel Viteaz.

Nume 
Înainte de domnie a fost cunoscut printre cazacii din Ucraina ca Ivan Serpeaha, poreclit Pidkova (Potcoavă), datorită forței sale fizice care îi permitea să rupă sau să îndoaie o potcoavă de fier. Nunțiul papal din Polonia, Laureo, îl descrie la 1578: El, după cât mi se spune, de acei care l-au văzut, e de vârstă între treizeci și cinci și patruzeci de ani, blond, frumos și poartă, cum e obiceiul voievozilor moldoveni, o barbă foarte lungă: i se zice Podkowa, care în polonă înseamnă potcoavă, fiind atât de voinic, încât cu mâinile rupe o potcoavă. Cronica ucraineană spune: pe acest Ioan, cazacii zaporojeni îl numiră Potcoavă, deoarece el îndoia cu puterea lui potcoave de cai, în fața lor.

În folclorul ucrainean apare și cu numele de Ivasenko Serpeaha, Serpeaha fiind reproducerea numelui său armenesc Serpega, care în spațiul polon apare ca Seripcov sau Serepcovici.

Numele său armenesc de botez a fost Carabied sau Garabet, dar a avut și un prenume românesc Nicoară care apare consemnat în legătură cu moartea sa în registrele orașului Liov: Nikora Podkowa.

Domnie 
 
Înainte de domnie a fost hatmanul cazacilor de la Praguri. Vitejia lui l-a făcut idolul popoarelor vecine. L-a răsturnat de pe tron pe Petru Șchiopul, care fusese chemat la domnie de boierime, însă turcii nu l-au recunoscut ca domn (Nicoară era pe jumătate armean și frate cu rebelul Ioan Vodă) și i-au ridicat pe polonezi și munteni împotriva lui. În final, turcii au trimis în Moldova o oaste având în frunte mai mulți pași (din Silistra, Nicopol, Vidin și Bender), precum și un detașament de oaste muntenească, care îl înving și îl ucid pe Ioan Potcoavă la 1 ianuarie 1578, reîntronându-l pe Petru Șchiopul. Conform altor surse, Ioan Potcoavă a fost luat prizonier de către polonezi și dus la Liov), unde a fost decapitat la 16 iunie 1578.

Ulterior, Ioan Potcoavă (sau Ioan Pidkova, cum îi spun ucrainenii) a devenit un erou popular, amintit în cântecele de vitejie și în legendele despre cazacii de pe Nipru.

Note

Vezi și 
 Nicoară Potcoavă (roman) de Mihail Sadoveanu

Decese în 1578
Decese pe 16 iunie
Oameni executați prin decapitare
Români din secolul al XVI-lea
Domni și domnitori ai Moldovei
Domni și domnitori români decedați prin morți violente
Ungheni (dezambiguizare)

Toponimul Ungheni se poate referi, mai ales, la diferite localități din,

Localități

Republica Moldova  

 Raionul Ungheni din Republica Moldova;
 orașul Ungheni (sau Ungheni-Târg) din Republica Moldova;

România  

 Orașul Ungheni (fost Nirașteu) din județul Mureș, România;
 Comuna Ungheni din județul Argeș, România;
 Comuna Ungheni din județul Iași, România, și 
 Satul Ungheni din componența sa;
 Satul Ungheni din județul Neamț, România.

Vedeți și 
 Ungheanu
 Ung (Ungh)

Dezambiguizare
Împrumuturi lingvistice din maghiară
Toponime românești
Benesat, Sălaj

Benesat (în , în trad. "Satul lui Benedict") este satul de reședință al comunei cu același nume din județul Sălaj, Transilvania, România.

Istoric 
Prima mențiune documentară a Benesatului datează din anul 1475, când a fost amintit sub numele de Benedfalwa.

Date demografice 
Conform datelor recensământului din martie 2002, numărul locuitorilor comunei era de 1.779 persoane, dintre care 71,50% români și 28,50% maghiari.

Note 

Benesat, Benesat
Localități din România cu nume schimbate

În secolul al XX-lea, numeroase localități din România și-au schimbat numele din diferite motive. De exemplu, orașul Brașov a fost numit Orașul Stalin de către regimul comunist pentru omagierea liderului sovietic. Unele dintre aceste nume au revenit la denumirea originală; Brașov, de exemplu,  și-a redobândit vechiul nume, în perioada destalinizării și promovării unei politici oarecum independente față de Uniunea Sovietică. Tot în timpul regimului comunist, unor localități li s-au schimat numele pentru evitarea amintirii unor fruntași politici din perioada de dinainte de comunism. Un exemplu concludent este aceala al localității Brăduleț, din județul Argeș, care inițial se numea Brătieni. După căderea comunismului, nu s-a revenit la vechiul nume al acestei așezări. După moartea liderului comunist român, Gheorghe Gheorghiu-Dej, orașul Onești, din județul Bacău, a primit numele acestuia, însă după prăbușirea comunismului, localitatea a revenit la numele inițial.

Motivul numeroaselor modificări ale numelor unor localități transilvănene sau bănățene a fost de a le da o formă mai apropiată de numele localităților din Vechiul Regat. Alte localități au primit nume noi, pentru omagierea unor personalități și evenimente din istoria și cultura românilor. Situații similare au avut loc și în Dobrogea, în perioada când acest teritoriu s-a integrat în România, după obținerea Independenței statului român. 

Altor localități li s-au schimbat numele pentru evitarea unor nume hilare, ori dezonorante.

Județul Alba

Județul Arad

Județul Argeș

Județul Bacău

Județul Bihor

Județul Bistrița-Năsăud

Județul Botoșani

Județul Brașov

Județul Brăila

Județul Buzău

Județul Caraș-Severin

Județul Călărași

Județul Cluj

Județul Constanța

Județul Covasna

Județul Dâmbovița

Județul Dolj

Județul Galați

Județul Giurgiu

Județul Gorj

Județul Harghita

Județul Hunedoara

Județul Ialomița

Județul Iași

Județul Ilfov

Județul Maramureș

Județul Mehedinți

Județul Mureș

Județul Neamț

Județul Olt

Județul Prahova

Județul Satu Mare

Județul Sălaj

Județul Sibiu

Județul Suceava

Județul Teleorman

Județul Timiș

Județul Tulcea

Județul Vaslui

Județul Vâlcea

Județul Vrancea

Bibliografie
 Victor Meruțiu: Județele din Ardeal și din Maramureș până în Banat. Evoluția teritorială. Cluj, 1929, p. 209–210 (privind schimbările din 1925–1926)
 List of places in Romania whose names were changed

Note

Legături externe 
 Decretul nr. 799/1964 privind schimbarea denumirii unor localități, lege5.ro. În total au fost modificate 868 de nume, dintre care un nume de raion, un nume de oraș, 135 comune și 733 sate. Denumirile modificate de acest decret au fost preluate de Legea nr.2/1968, privind organizarea administrativ-teritorială a României.

 
Liste de localități din România
 *
Dacia, Brașov

Dacia, mai demult Ștena, (în , în , în dialectul săsesc Ste, Stin, Štîn), este un sat în comuna Jibert din județul Brașov, Transilvania, România. În anul 1931 autoritățile române au schimbat denumirea oficială a localității din Ștena în Dacia.

Istoric 

Atestată documentar în anul 1309. Până în anii 1980 Dacia a fost locuită în proporție aproape egală de români și de sași. Emigrarea sașilor a început la sfârșitul anilor 1970 și a fost masivă în 1990.

În această localitate își are originea familia nobiliară săsească Soterius von Sachsenheim, primul strămoș cunoscut al familiei fiind Valentinus Schöchtert (născut cca. 1554).

Demografie
La recensământul din 1930 au fost înregistrați 1.281 locuitori, dintre care 604 germani, 549 români, 116 țigani, 8 maghiari ș.a. Sub aspect confesional populația era alcătuită din 604 luterani, 532 ortodocși, 133 greco-catolici ș.a.  La recensământul din 1977 existau în Dacia 1082 locuitori,dintre care:656 români,379 sași,12 unguri,13 țigani,22 alții.

Lăcașuri de cult 
Biserica fortificată, monument istoric și de arhitectură din secolul al XIII-lea.

Învățământ 
Școala germană din localitate a fost menționată pentru prima dată în anul 1488.

Vezi și 
 Biserica fortificată din Dacia
 Biserici fortificate din Transilvania
 Ștena

Galerie de imagini

Note

Legături externe 
 Dicționar de localități din Transilvania 

Dacia, Jibert
Dacia, Jibert
Königsberg



Denumiri geografice
 Königsberg (Prusia) capitala "Prusiei de Est" azi Kaliningrad aparținând Rusiei.
 Könisberg (azi oras in Polonia) denumit Chojna.
 Königsberg in Bavaria oras in provincia Hasberge (Germania).
 Partea esticä a localitätii Heilgengrabe in Osprignitz-Ruppin, Brandenburg.
 Königsberg pe Eger, Oras in Okres Sokolov, Cehia (Boemia).
 Königsberg in Silezia, azi Nova Bana in Cehia.
 Königsberg, Nová Baňa oraș în Slovacia
 Königsberg o parte a comunei Göstling, Austria
 Königsberg parte a comunei Biebertal in Hesen Germania.
 Königsberg un oras in Norvegia Kongsberg.
 Königsberg un munte in Harz (Germania)
 Königsberg un munte in nord Pfalz (Germania)

Nave militare 
 SMS Königsberg (1905) un crucișător (navă din Primul război mondial)
 Königsberg un crucișător (navă din Al doilea război mondial)

Vezi și 
 Königstein
 Königstuhl
Lista vârfurilor din Alpi cu înălțimi peste 4000 m

Această listă conține cele 128 vârfuri din Alpi cu înălțimi peste 4000 m, conform clasificării întocmite de către UIAA (Uniunea Internațională a Asociațiilor de Alpinism).

Vârfuri
Alpi
Alpi
Ștena

Ștena este vechea denumire a localității Dacia (Brașov), denumire care provine de la cuvântul german "Stein", care înseamnă "piatră". Denumirea germană a localității este Stein.

Vezi și: Localități din România cu nume schimbate
Localități cu denumiri schimbate
Basarabi, Dolj

Basarabi este un sat ce aparține municipiului Calafat din județul Dolj, Oltenia, România. Satul actual este relativ nou (a doua jumătate a secolului al XIX-lea), dar vatra satului este locul unde au fost descoperite urmele Culturii Basarabi; descoperirile arheologice efectuate pe raza satului Basarabi sunt cunoscute sub denumirea „cultura sau complexul Basarabi”.

 

 

Basarabi, Calafat
Lista țărilor în funcție de PIB-ul pe cap de locuitor

Produsul intern brut (PIB) al unei țări per locuitor este valoarea tuturor bunurilor și serviciilor finale produse în acea țară, într-un anumit an (sau semestru), împărțită la populația medie din acea țară în perioada respectivă. Datele prezentate nu iau în considerare diferențele de cost al vieții (costul menținerii unui anumit nivel de trai en) din diferite țări, iar rezultatele variază foarte mult de la un an la altul pe baza fluctuațiilor cursului de schimb al valutelor. Asemenea fluctuații schimbă poziția în clasament a unei țări de la un an la altul, chiar dacă deseori ele influențează foarte puțin sau deloc nivelul de trai al populației țării respective.

PIB-ul pe locuitor este adesea considerat un indicator al nivelului de trai al unei țări; cu toate acestea, acest lucru este inexact deoarece PIB-ul pe locuitor nu este o măsură a venitului personal.

Veniturile naționale sunt, de asemenea, ajustate frecvent pe baza parității puterii de cumpărare (PPC), pentru a echilibra diferențele de cost al vieții din diferite țări (vezi Lista țărilor în funcție de PIB-ul (PPC) pe cap de locuitor). PPC elimină în mare măsură problema cursului de schimb, dar nu și altele; nu reflectă valoarea producției economice în comerțul internațional și, de asemenea, necesită mai multă estimare decât PIB-ul pe locuitor. Per ansamblu, cifrele PPC pe locuitor sunt mai realiste decât cifrele PIB-ului nominal pe locuitor. Entități nesuverane (lumea, continentele și unele teritorii dependente) și state cu recunoaștere internațională limitată (cum ar fi Kosovo, Palestina și Taiwan) sunt incluse în listă dacă au fost menționate în surse. Aceste economii nu sunt clasate în listă, ci sunt enumerate în ordine în funcție de PIB pentru comparație. În plus, entitățile nesuverane sunt marcate distinctiv.

Mai multe jurisdicții de top în ceea ce privește PIB-ul (nominal) pe locuitor pot fi considerate paradisuri fiscale, iar datele lor despre PIB pot fi denaturate semnificativ din cauza activităților de eludare fiscală. Exemplele includ Bermude, Insulele Cayman, Irlanda și Luxemburg.

Toate datele sunt exprimate în USD actuali. Datele istorice pot fi găsite aici.

Tabel 
Tabelul clasifică inițial fiecare țară sau teritoriu în funcție de cele mai recente estimări disponibile și poate fi reclasat în funcție de oricare dintre surse.

Note

Referințe

Vezi și 
 Lista țărilor în funcție de PIB-ul (PPC) pe cap de locuitor
 Lista țărilor în funcție de PIB (nominal)
 Lista țărilor în funcție de PIB (PPC)
 Lista țărilor după continent
 Lista statelor lumii
 Listă de țări în funcție de distribuția venitului
 Listă de monede după țară

Macroeconomie
Țări în funcție de PIB pe cap de locuitor
Liste de țări
Declarația drepturilor

Declarația drepturilor () din 1689 este un act al Parlamentului Englez ce statornicea supremația puterii legislative a Parlamentului asupra puterii executive regale, dând Angliei o organizare modernă.

"Declarația drepturilor" pune bazele monarhiei constituțional-parlamentare și, prin urmare, al statului englez modern. Prin ea se limitau drepturile monarhului stipulate în preambuluConstituției.

"Declarația drepturilor"  garanta convocarea regulată a Parlamentului, libertatea dezbaterilor și a drepturilor în materie fiscală. Atribuțiile regelui erau restrânse, deși el rămânea șeful Bisericii anglicane și se bucura de mari onoruri. Regele nu putea suspenda sau abroga vreo lege, iar dreptul de a avea armată era condiționat de aprobarea Parlamentului.

        „Declarația Drepturilor” a fost acceptată în 1689 de către noul rege William al III-lea. Prin ea, Anglia devenea o monarhie constituțională, puterile regelui fiind limitate.
         Erau garantate drepturile cetățenilor și erau separate trei puteri în stat :
                       - Puterea executivă
                       - Puterea legislativă
                       - Puterea judecătorească

Drepturilor
Istoria Angliei
Iancu Sasul

Iancu Sasul sau Ioan al V lea (n. ? – d. 8/18 octombrie 1582) a fost domn al Moldovei (21 noiembrie 1579 - august 1582). Era fiul lui Petru Rareș cu soția sasului Jörg Weiss din Brașov.

Domnie  
Aflând din copilărie de la mama sa secretul nașterii lui, renunță la moștenire și pleacă la Constantinopol să-și încerce norocul în privința domniei. Aici, s-a însurat cu o principesă din neamul împărătesc al Paleologilor și, profitând de slaba situație a lui Petru Șchiopul din Moldova, se implică în lupta pentru domnie. Ajutat de banii împrumutați mai ales de la Bartolomeu Brutti, și de influența sorei sale Chiajna, care îl prefera pe Iancu oricui altcuiva pe tronul Moldovei, reușește să preia domnia în 1579.

Pe tot timpul domniei nu s-a remarcat decât prin jafuri și biruri nemaipomenite, inventând și văcăritul (din 10 vite, una era luată bir). Toate acestea se întâmplau pentru a-și plăti datoriile și pentru a strânge o avere cât mai mare. Brutti, venit cu Iancu, ajunge mâna dreaptă a acestuia, ocupându-se de afacerile bănești. Acestă poziție privilegiată a lui Brutti, o nemulțumește pe Chiajna, care pleacă și începe să-l sape pe Iancu, pentru a-l readuce pentru a doua oară pe tron pe Petru Șchiopul. Intrigile Chiajnei sunt sprijinite atât de plângerile boierilor aflați în pribegie, cât și de relațiile dubioase ale lui Iancu pe care le avea cu nemții. Aceste relații aveau ca scop să-i pregătească retragerea. Poarta hotărăște mazilirea și prinderea sa. Iancu fuge cu 100 de care cu avere, dintre care 40 numai cu bani, prin Polonia, pentru a se duce în Transilvania la moșiile cumpărate de curând. Este însă prins, i se ia averea și este ucis la Liov în septembrie 1582.

Note

Vezi și  

 Lista domnilor Moldovei

Legături externe 

Decese în 1582
Boieri și boiernași din Moldova
Domni și domnitori ai Moldovei
Nobili români
CEDO

CEDO poate fi:

 Curtea Europeană a Drepturilor Omului (Organism internațional)
 Jurisprudența CEDO (categorie)
 Convenția Europeană a Drepturilor Omului (Document juridic)
 Comisia Europeană a Drepturilor Omului
Ioana Maria Vlas

Ioana Maria Vlas (n. 16 septembrie 1944, Alba Iulia) a fost președinte al SOV Invest, firmă de investiții care a administrat Fondul Național de Investiții (FNI). Sub președinția ei, FNI a falimentat în 1999 și cauzat daune sutelor de mii de investitori. Vlas a fugit în Israel în mai 2000 fiind dată în urmărire internațională în acest dosar. În cele din urmă, s-a predat autorităților române pe 27 martie 2003. 

Pe 13 octombrie 2005 a fost condamnată la 20 de ani de închisoare în cazul FNI, dar a fost eliberată în aprilie 2008. Pe data de 4 iunie 2009, Înalta Curte de Casație și Justiție a condamnat-o pe Ioana Maria Vlas la 10 ani de închisoare în dosarul FNI iar sentința este definitivă.

Pe 29 iunie 2010 Înalta Curte de Casație și Justiție a condamnat-o definitiv la 8 ani de închisoare cu executare în dosarul privind prăbușirea Fondului National de Acumulare.

Pe 20 octombrie 2010 Vlas a fost pusă în libertate, printr-o hotărâre definitivă a tribunalului Prahova.

Note

Bibliografie 
 http://www.cotidianul.ro/ioana_maria_vlas_condamnata_definitiv_la_10_ani_de_inchisoare-86994.html

Legături externe 
 Ioana Maria Vlas - 20 de ani de închisoare în dosarul FNI 
 Maria Vlas rupe tăcerea - Banii de la FNI sunt la Vântu 

Interviuri
 Ioana Maria Vlas: „Am fost proastă, dar mai bine proastă decât hoață“, 9 aprilie 2008, Evenimentul zilei
 "Adevarul meu despre FNI", 30 octombrie 2006, Evenimentul zilei

Nașteri în 1944
Români condamnați
Români în viață
Călărie

Călăria este ghidarea unui animal de călărie, de obicei cal (numindu-se hipism), de către un om (călăreț) care stă pe spatele acestui animal.

Până nu demult fusese o modalitate de transport rapid (inclusiv pentru război: cavaleri/cavalerie), astăzi apare ca mod de deplasare pentru polițiști, la controlul turmelor la ferme. Este și un sport/mod de recreație. De asemenea este folosită la spectacole/circ/parade.

Echitația este un termen echivalent cu sportul călăriei,;
sau în sens restrâns, o definire a modului cum se călărește corect un cal de călărie.

Ca sport călăria include ramurile 

Dresaj
Dresaj clasic
Piaf
Pasaj (dresaj)
Dresaj spaniol
Doma Clasica
Doma Vaquera
pasada
Școala înaltă de călărie
Săritură la obstacole
Cursă de cai
Galop
Trap
Călărie de anduranță
Polo
Polo pe iarbă
Polo pe zăpadă
Rodeo
Buzkași
Vânătoare de vulpi
Călărie de agrement
Excursie călare

De asemenea există și o terapie medicală bazată pe călărie.

Note

Bibliografie suplimentară

Legături externe 

 Ultimul nechezat al cailor de rasă (călăritul în România), 29 august 2009, Carmen Preotesoiu, Jurnalul Național

Vezi și
 Harnașament
 Echitație
 Federația Ecvestră Internațională

Călărie
Sporturi ecvestre
Sporturi olimpice
Valea Siliștei, Vaslui

Valea Siliștei este un sat în comuna Solești din județul Vaslui, Moldova, România. Populația este de cca. 700 de locuitori. În sat se află o biserică de lemn datând din 1840, considerată monument istoric. Primele mențiuni ale satului sunt din prima parte a sec. XIX. Un drum asfaltat în 2004 leagă satul de DN24 (Iași-Vaslui).

Valea Siliștei, Solești
Echitație

Echitația este, în sensul larg, sportul călăriei. În sensul restrâns al termenului, echitația reprezintă modul în care se călărește corect un cal de călărie. Echitația este prezentă în toate formele tradiționale de călărie precum stilul și echipamentul englezesc tradițional (definit prin sportul de societate - hunting cross și prin clasele de prezentare - show de tip hunter), prin stilul și echipamentul clasic spaniol (doma clasica, doma vaquera, alta escuela, garrocha, rejoneo...), prin stilul și echipamentul arab de călărie și să nu uităm de stilul și echipamentul specific continentului nord american, cunoscut mai degrabă ca stilul western (cowboy).

Echitația se definește prin modul corect în care călărețul se prezintă călare pe un cal și capacitatea sa de a își controla și prezenta calul cu ajutorul comenzilor specifice. Modul corect de a calări și controla calul este universal valabil pentru toate stilurile deși în funcție de echipamentul folosit pot apărea mici variații. 

Echitația este cel mai bine evidențiată de către stilul și echipamentul de tip englezesc, probabil cel mai sportiv model de  echipament de călărie existent, motiv pentru care a fost preluat și folosit pentru sportul ecvestru modern de performanta, impunându-se la nivel mondial. 

Din sportul tradițional englezesc de societate (hunting) rezervat doar aristocrației a evoluat în timp sportul ecvestru modern prin definirea treptata a celor mai importante discipline ecvestre moderne: dresaj clasic, săriturile peste obstacole (SJ), proba completa - eventing.

Echitația ca definiție mai larga poate fi întâlnită în toate activitățile de călărie a cailor însa ea poate să fie menționată doar atunci când activitatea respectiva respecta însăși normele care o definesc : călărețul va avea o poziție corecta șaua de călărie iar calul va fi prezentat și controlat în mod corespunzător stilului, în conformitate cu activitatea propusa.

În mod popular echitația este definiția pentru călăritul corect al unui cal. Aceasta se face astfel: așezat în șaua de călărie, cu picioarele corect așezate de o parte și de alta a șeii de călărie, cu genunchii ușor flexați și bine fixați de pulpanele șeii de călărie, cu pingeaua tălpilor bine fixata în scări și călcâiele ușor coborâte, ținând dârlogii corect în mâini pentru a avea un contact ușor cu gura calului, spatele drept (corect arcuit), bazinul ușor spre înainte, pieptul scos, privirea spre înainte, atent la mediul înconjurător, dar sensibil la potențialul și resursele calului.

Note

Legături externe 
 Cei mai scumpi prieteni, 7 septembrie 2012, Anca Nastasi, Ziarul de Duminică

Vezi și
 Călărie

Sporturi ecvestre
Comuna Solești, Vaslui

Solești este o comună în județul Vaslui, Moldova, România, formată din satele Boușori, Iaz, Satu Nou, Solești (reședința), Șerbotești, Știoborăni și Valea Siliștei.

Satele Valea Siliștei și Boușori dețin fiecare cîte o biserica de lemn, monumente istorice, iar în satul Știoborăni s-a aflat o mănăstire de călugări ce a funcționat în secolul XVIII (astăzi dispărută).

În Solești se afla Casa Memorială Elena Cuza (vechiul Palat Rosetti-Solescu, după numele vechilor stăpînitori ai moșiei), soția Domnitorului Alexandru Ioan Cuza. Muzeul a fost înființat în anul 1955 și în cadrul său pot fi vizitate casa Rosetti-Solescu, biserica, mormintele familiei Elenei Cuza și obiecte aparținând familiei domnitorului Al. I. Cuza. Casa Cuza se află astăzi în ruină.

În apropierea satului Solești se află lacul cu acelasi nume (baraj pe râul Vasluieț), din care se alimentează cu apă potabilă orașul Vaslui.

Demografie 

Conform recensământului efectuat în 2021, populația comunei Solești se ridică la 3.114 locuitori, în scădere față de recensământul anterior din 2011, când fuseseră înregistrați 3.623 de locuitori. Majoritatea locuitorilor sunt români (88,25%), iar pentru 11,69% nu se cunoaște apartenența etnică. Din punct de vedere confesional, majoritatea locuitorilor sunt ortodocși (87,93%), iar pentru 11,91% nu se cunoaște apartenența confesională.

Politică și administrație 
Comuna Solești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note

Vezi și 
 Conacul Rosetti-Solescu din Solești
 Biserica Adormirea Maicii Domnului din Solești

Bibliografie 
 Primăria Solești

Solești
Călăreț

Călărețul este un om care călărește un animal de călărie (acesta fiind de obicei cal).

Cai
Călărie
Buzkași

Buzkași este un sport ecvestru violent practicat îndeosebi în Afganistan. Călăreții concurează pentru a purta cadavrul unei capre la un loc anumit. Caii sunt special antrenați pentru acest sport.
Apare într-o scenă la începutul filmului Rambo III.

Legături externe

 Buzkashi la Afghan Network
 Sporturi afgane 
 Boots n all
 Istoria Buzkași

Călărie
Sporturi violente
Afganistan
Anton Alexandru Necșulea

Anton Alexandru Necșulea (n. 28 ianuarie 1908, Râmnicu Vâlcea – d. 13 octombrie 1993, București), inginer, unul dintre specialiștii de seamă români în acustică și electroacustică.
A creat primele laboratoare de cercetări pentru fonoabsorbanți, microfoane și difuzoare din România. care a contribuit decisiv la repunerea rapidă în funcțiune a studiourilor de Radiodifuziune bombardate în timpul războiului.
A condus lucrările de construire a noii Case Radio și a Sălii de Concerte Radio (ambele din strada General Berthelot), precum și a Sălii Palatului din București.
Între anii 1935 și 1973 a fost director tehnic al Radiodifuziunii Române.

Pe 23 martie 1993 devine membru de onoare al Academiei Române.

Lucrări (selecție)

 „Bazele acusticii clădirilor” (1960)
 „Electroacustica în sonorizare” (1963)

Legături externe

 Membrii Academiei Române din 1866 până în prezent – N

Electroniști români
Oameni de știință români din secolul al XX-lea
Membri de onoare ai Academiei Române
Directori ai Radiodifuziunii Române
Nașteri în 1908
Decese în 1993
Listă de comuniști români

O listă incompletă de persoane care și-au legat numele de comunism în România, inclusiv membri ai conducerii politice din România dintre 1944 și 1989.

Activiști comuniști
 Ștefan Andrei
 Gheorghe Apostol
 Alexandru Babe
 Alexandru Bîrlădeanu
 Emil Bodnăraș (1904-1976) 
 Petre Borilă (Iordan Dragan Rusev)
 Silviu Brucan
 Nicolae Ceaușescu (1918-1989)
 Iosif Chișinevschi (Iacob Broitman) 
 Ion Coman
 Miron Constantinescu 
 Constantin Dăscălescu
 Ion Dincă
 Alexandru Drăghici
 Florea Dumitrescu
 Ștefan Foriș István Fóris
 Teohari Georgescu
 Gheorghe Gheorghiu-Dej
 Petre Gigea
 Dr. Petru Groza
 Nestor Ignat
 Ion Iliescu
 Ioan Ioniță
 Remus Kofler
 Vasile Luca Luka László
 George Macovescu
 Ion Gheorghe Maurer
 Corneliu Mănescu
 Manea Mănescu
 Vasile Milea
 Alexandru Moghioroș Mogyorós 
 Paul Niculescu-Mizil
 Constantin Olteanu
 Ana Pauker (1893-1960)  
 Gheorghe Paraschiv
 Miron Radu Paraschivescu
 Lucrețiu Pătrășcanu
 Ion Pățan
 Virgil Pârvu
 Dumitru Petrescu
 Gheorghe Pintilie Pantiușa (n. Timofei Bodnarenko)
 Constantin Pîrvulescu
 Grigore Preoteasa
 Iosif Rangheț
 Leonte Răutu Lev Oigenstein (Augenstein)
 Mihail Roller
 Valter Roman Ernő Neuländer
 Leontin Sălăjan Leon Silaghi (Szilágyi)
 Chivu Stoica 
 Traian Șelmaru
 Leonte Tismăneanu (Leon Moiseevici Tismenețki)
 Ilie Verdeț
 Aurel Vijoli
 Ștefan Voitec
 Dumitru Coliu (Dimităr Colev)
 Ion Vințe (Vincze János)
 Nicolae Moraru

Vezi și 
 Listă de conducători ai Partidului Comunist Român
 Nomenklatura

Note

Bibliografie 
 Raportul Tismăneanu

Legături externe 
 Stapanii Romaniei comuniste , 15 aprilie 2013, Vladimir Tismăneanu, Evenimentul zilei
 Și, totuși, ilegaliștii comuniști credeau într-un ideal, 14 aprilie 2013, Ion Cristoiu, Adevărul
 Și, totuși, Diavolul are „martirii” săi, 15 aprilie 2013, Marcel Radut Seliste, Adevărul

Comuniști
 Listă, Comuniști
Dwight David Eisenhower

Dwight David Eisenhower, GCB (n. 14 octombrie 1890 - d. 28 martie 1969), cunoscut în mod afecționat și ca Ike, a fost un general și om politic republican american. A fost comandant suprem al armatelor aliate debarcate în Nordul Africii (1943), în Sicilia (1943) și în Vestul Europei (1944 - 1945). A fost primul comandant suprem al forțelor armate ale NATO (1949 - 1952) și președinte al SUA între anii 1953 și 1961. Doctrina sa, susținând protecția împotriva expansiunii comunismului în Europa, a marcat profund politica internă și externă a Statelor Unite ale Americii pe parcursul anilor 1950 și 1960.

Literatură 
 Stephen Ambrose: Eisenhower. Vol. 1: Soldier, General of the Army, President-Elect (1893–1952). Simon & Schuster, New York 1983, ISBN 0-671-44069-1. 
 Stephen Ambrose: Eisenhower. Vol. 2: The President (1952–1969). Simon & Schuster, New York 1984, ISBN 0-671-60565-8. 
 Christian Bremen: Die Eisenhower-Administration und die zweite Berlin-Krise, 1958–1961. Walter de Gruyter, Berlin 1998, ISBN 3-11-016147-8.
 Piers Brendon: Eisenhower. Von West Point ins Weiße Haus. (Originaltitel: Ike – the life and times of Dwight D. Eisenhower. ). Heyne, München 1988, ISBN 3-453-00823-5.
 Anthony O. Edmonds, E. Bruce Geelhoed: Eisenhower, Macmillan and Allied Unity 1957–61. Palgrave Macmillan, Basingstoke 2003, ISBN 0-333-64227-9. 
 Herman-Josef Rupieper: Dwight D. Eisenhower (1953–1961). Kriegsheld und Präsident. In: Christof Mauch (Hrsg.): Die amerikanischen Präsidenten. 44 historische Portraits von George Washington bis Barack Obama. . 5., fortgeführte und aktualisierte Auflage. Beck, München 2009, S. 335–345.
 Tom Wicker: Dwight D. Eisenhower. Times Books, New York 2002, ISBN 1-4668-7180-6.
 Listă de cărți (până în 1991) ibiblio.org

Vezi și 

 Președinte al Statelor Unite ale Americii
 Lista președinților Statelor Unite ale Americii
 Lista președinților Statelor Unite ale Americii după data nașterii
 Lista președinților Statelor Unite ale Americii după data decesului

Legături externe 

 Biografie 

Nașteri în 1890
Nașteri pe 14 octombrie
Decese în 1969
Decese pe 28 martie
 
Americani de origine elvețiană
Cavaleri ai Ordinului Elefantului
Generali americani
Oameni ai celui de-al Doilea Război Mondial
Personalități ale Războiului Rece
Președinți ai Statelor Unite ale Americii
Războiul Rece
Decorați cu Ordinul Victoriei
Șa

Șaua face parte din harnașamentul unui cal. Este folosită pentru a permite o călărie confortabilă și sigură pentru călăreț și pentru a menaja spatele calului. 
Șeile actuale sunt confecționate dintr-o structură de lemn, metal sau plastic care îi dă formă șeii și un corp din piele pe care se șade. Între șa și cal se află de obicei o pătură din material moale. 

Pentru urcarea pe șa se folosește scărița.

Există numeroase tipuri de șei dintre care cel mai cunoscut este cel western. Aceasta are un oblânc înalt, numit corn, de care cowboy-ul își leagă lasoul când prinde vite.

Harnașament
Scară (călărie)

Scara, sau scărița, este un inel cu fund plat legat de o curea de piele care atârnă de fiecare parte a șeii unui cal, pentru a crea un sprijin pentru piciorul călărețului în timpul călăriei.

A apărut în secolul al IV-lea în Asia, fiind importată în Europa în secolul al VIII-lea. A revoluționat arta războiului.

Harnașament
Tehnică militară
Frâu

Frâul este format din curele de piele care sunt legate de zăbală care intră în cavitatea bucală a calului și care face parte din căpăstru. Cu ajutorul frâului călărețul conduce calul.

Harnașament
Căpăstru

Căpăstrul este o piesă de harnașament folosită pentru a dirija calul. Această piesă este formată dintr-un set de curele de piele fixat pe capul animalului și zăbala care se află în cavitatea sa bucală.

Vezi și 
 Botniță, care nu are zăbală.

Harnașament
Pinten

Pintenul este un intrument de metal arcuit, fixat de cizma de călărie, care dispune de un spin sau rotiță zimțată și este folosit la călărie ca mijloc suplimentar de ghidare a calului.

Legături externe
 

Harnașament
Cravașă

Cravașa este un bici de călărie de aprox. 50-130 cm lungime, care este folosit ca mijloc suplimentar pentru a ghida calul, alături de picior, șa și voce. Poziția normală de atingere cu cravașa este flancul calului, pe cât posibil în apropierea locului unde tendonul călărețului apasă asupra corpului calului.

Harnașament
Novă

Nova este o explozie a unei stele  care face ca steaua respectivă să devină mai strălucitoare apoi să revină la forma inițială. 

Novele fac parte din sisteme binare, sau duble, care se numesc variabile cataclismice . Mai demult astronomii foloseau termenul de nova (în latină nova, plural novae – nouă, noi) pentru a descrie toate corpurile cerești care deveneau brusc vizibile cu ochiul liber. Astăzi, astronomii pot să deosebească novele de supernove (asemenea novelor dar care își schimba forma inițială) cu o tehnologie numită spectroscopie.

O explozie nova este produsă în interacțiunea a două stele care sunt foarte apropiate una de cealaltă. Forța gravitațională a unei stele atrage atmosfera altei stele în propria atmosferă. Când atmosfera devine destul de densă, explodează, strălucirea fiind vizibilă cu ochiul liber. Apoi, stelele revin la forma lor inițială, relativ neschimbată. Timpul necesar unei nove pentru a ajunge la maximul de strălucire iar apoi pentru a reveni la forma inițială este variabil. Există nove rapide care ajung la maximul de strălucire în câteva zile păstrându-și strălucirea de la câteva ore la o săptămână și nove lente (de obicei cele mai strălucitoare) care strălucesc luni de zile sau chiar ani.

Exemple de nove

Nove recurente
O pitică albă poate produce nove în mai multe rânduri, atâta timp cât hidrogenul adițional provenind de la steaua sa companion continuă să se acumuleze la suprafața sa.

Un exemplu este RS Ophiuchi, la care se cunosc șase erupții (în 1898, 1933, 1958, 1967, 1985 și în 2006).

Totuși, mai devreme sau mai târziu, steaua companion își va epuiza materia sau pitica albă va suferi o novă atât de puternică încât va fi complet distrusă de acest proces.

Fenomenul este un pic asemănător cu o supernovă de tip I; totuși, în general supernovele implică procese diferite și energii mult mai înalte și nu ar trebui confundate cu novele obișnuite.

Câteva nove recurente:
 T Coronae Borealis
 RS Ophiuchi
 T Pyxidis

Note

Vezi și
 Stea variabilă
 Supernovă
 Hipernovă
Variabilă cataclismică
T Aurigae

T Aurigae, numită și Nova Aurigae 1892, a fost o novă care a explodat în 1892 în constelația Auriga (Vizitiul). A strălucit cu magnitudinea de 3.8, revenind apoi la forma inițială în 100 de zile. Astăzi, T Aurigae strălucește cu magnitudinea de 15.

A fost descoperită de Thomas David Anderson, care mai târziu a descoperit și Nova Persei 1901

Coordonate delimitative

Ascensie dreaptă: 05h31m58s.64
Declinație: +30°26'45".2

Nove
V1059 Sagittarii

V1059 Sagittarii a explodat in 1898 în constelația Sagittarius și a atins magnitudinea de 4.5

Coordonate delimitative 

Ascensie dreaptă: 19h01m50s.85 

Declinație: −13°09'38".7

Nove
V606 Aquilae

V606 Aquilae a explodat in 1899 în constelația Aquila și a atins magnitudinea de 5.5.

Coordonate delimitative 

Ascensie dreaptă: 19h02m05.77s

Declinație: −04°26'31.3".

Nove
GK Persei

GK Persei numită și Nova Persei 1901 a explodat în 1901 în constelația Perseus având o magnitudine de 0.2 și a fost descoperită de Thomas David Anderson.

Coordonate delimitative 

Ascensie dreaptă: 03h31m12.0s 

Declinație: +43°54'17"

Nove
Constelația Perseu
Nova Geminorum 1903

Nova Geminorum 1903 numită și DM Geminorum a explodat in 1903 in constelatia Gemini având o magnitudine de 6. Acesta nova s-a stins în 17 zile cu magnitudinea de 3. Azi straluceste cu magnitudine 16.5.

A fost descoperită de Herbert Hall Turner.

Coordonate delimitative 

Ascensie dreaptă: 06h 44m 11s.59 

Declinație: +29° 56' 42".7 

Nove
V373 Scuti

Nova V373 Scuti (sau Nova Scuti 1975) a apărut în 1975 în constelația Scutum și a avut magnitudinea 6.

Nova a fost descoperită la 15 iunie 1975 de către astronomul elvețian Paul Wild. A ajuns la magnitudinea maximă de 6, după care a evoluat rapid. În prezent, este o stea de magnitudine 18.

V373 Scuti a fost observată în octombrie 1975 de R. Lukas (Observatorul Wilhelm Foerster), LC Peltier (Delphos, Ohio) și de P. Garnavich (Bowie, Maryland).

Note

Legături externe
  Nove, anii 1970 

Nove
Constelația Scutul
Obiecte astronomice descoperite în 1975
NQ Vulpeculae

Nova NQ Vulpeculae a apărut la 21 octombrie 1976 cu o magnitudine 6 în constelatia Vulpecula.

Coordonate delimitative

Ascensie dreaptă: 19h 29m 14s.67

Declinație: +20° 27' 58".0

Nove
V382 Velorum

Nova V382 Velorum a apărut în constelația Vela în 1999 cu o magnitudine de 2.6. Descoperită de astronomii din Brazilia.

Coordonate delimitative

Ascensie dreaptă: 10h 44m 49s.5   

Declinație: -52° 25' 35"

Stele
V842 Centauri

Nova V842 Centauri a apărut în constelatia Centauri in 1986 cu magnitudine 4.6

Coordonate delimitative

Ascensie dreaptă: 14h 35m 52s.07

Declinație:  −57° 37' 34".2

Nove
LISP

LISP este un limbaj de programare funcțional cu un lung istoric. Conceput inițial ca un model de calcul (asemănător celui construit de Turing), a devenit limbajul cel mai folosit la crearea aplicațiilor de inteligență artificială în anii de glorie ai acestui domeniu (1970-1980).

Denumirea provine de la LISt Processing.

Specificat inițial în 1958, Lisp este cel de-al doilea ca vechime limbaj de programare de nivel înalt; doar Fortran este mai vechi. Precum Fortran, Lisp s-a schimbat mult față de forma inițială,existând de-a lungul vremii o serie de dialecte. Astăzi, cele mai răspândite dialecte Lisp sunt Common Lisp și Scheme.

Istoric 

A fost inventat de către John McCarthy în 1958 la MIT. Steve Russell a implementat primul Lisp pe un calculator IBM 704.

Exemple 
În Common Lisp:

Hello, world! 
 (print "Hello world!")

Șirul lui Fibonacci 
Scurtă funcție care calculează elementul al n-lea din Șirul lui Fibonacci. Această variantă este ineficientă, dar este mai ușor de înțeles.
 (defun fibo (n)
   (cond ((= n 0) 1)
         ((= n 1) 1)
         (T (+ (fibo (- n 1)) 
               (fibo (- n 2))))))

Referințe 

Inteligență artificială
Limbaje de programare
Programare funcțională
Pas spaniol

Pasul spaniol este un exercițiu din dresajul clasic, respectiv spaniol al Școlii înalte de călărie.

Calul își ridică picioarele anterioare foarte sus și le mișcă înainte formând un arc mare.

Această lecție provine din Spania, unde apare la corride. De asemenea este folosit foarte frecvent la spectacole/circ/parade.

Dresaj clasic
Dresaj spaniol
Relația Amoroso-Robinson

Relația Amoroso-Robinson (după numele lui Luigi Amoroso și Joan Robinson) descrie în microeconomie relația dintre preț, venitul marginal și elasticitatea directă a cererii. 

Din relația Amoroso-Robinson se pot observa următoarele lucruri:

Venitul marginal corespunde prețului, atunci când elasticitatea directă a prețului cererii (absolute) este infinită (în cazul concurenței perfecte).
Venitul marginal este mai mic decât prețul, atunci când elasticitatea directă a prețului cererii nu este perfect elastică (funcția preț-vânzări are înclinație negativă).
Venitul marginal este negativ, atunci când elasticitatea directă a prețului cererii este sub valoarea 1. Nici un ofertant (interesat să câștige) nu oferă ceva în porțiunea inelastică.

În plus, relația Amoroso-Robinson este importantă pentru obținerea gradului monopolului.

Formal, relația exprimă:

,

unde:
 desemnează venitul marginal,
 bunul economic, 
 prețul bunului economic 
și  elasticitatea prețului cererii.
Microeconomie
Pesadă

Pesada este un exercițiu din dresajul clasic la care calul se ridică pe picioarele posterioare, cele anterioare apropiindu-le de corp. Unghiul dintre extremitatea calului și sol depășește 45° - spre deosebire de levadă.

Weblinkuri 

 Video

Dresaj clasic
Nalcik

Nalcik (în , kabardiană: Налшык/Nalșâk) este un oraș în sudul Rusiei, capitala Republicii Cabardino-Balcară. Este situat la coordonatele 43°31′ N 43°36′ E, la o altitudine de 550 m în Munții Caucaz. Orașul are o suprafață de 131 km² și avea o populație de 274.974 de locuitori în 2002.

Istorie 

Teritoriul orașului a fost locuit în istorie de balcarii și kabardienii nativi, începând din anul 1743, dar orașul modern a fost construit în secolul al XIV-lea, când Imperiul Rus a construit o fortăreață aici în 1818. Această dată, 1818, se poate găsi pe stemă orașului ca data fondării. O așezare militară a fost începută la Nalcik în 1838, dar orașul a rămas destul de neimportant până după Revoluția Rusă, câștigând statutul de oraș în 1921. A fost promovat în scurt timp la statutul de centru administrativ a Oblastului Autonom Kabardian.

Orașului este numit după Râul Nalcik care trece prin oraș. Cuvântul Nalcik înseamnă "potcoavă mică" în limbile balcare și kabardiene. În Al Doilea Război Mondial, Nalcik-ul a fost ocupat de trupe germane și române între 28 octombrie 1942 și 3 ianuarie 1943. Orașul a fost afectat semnificativ în acest conflict.

Economie 

Nalcikul este un centru important climatoterapeutic și balneologic, cu diverse sanatorii și spitale terapeutice. Este de asemenea un centru industrial de metalurgie, industrie ușoară, manufactură și construcție.

În Nalcik se găsesc următoarele instituții de invățământ superior:

 Universitatea de Stat Kabardino-Balcară
 Institutul Kabardino-Balcar de Afaceri
 Institutul de Stat Kabardino-Balcar ale Artelor
 Academia Agriculturală de Stat Kabardino-Balcară

Atacul din octombrie 2005 
Pe 13 octombrie 2005, un grup de rebeli ceceni înarmați a luat cu asalt clădiri guvernamentale rusești și secții de poliție din Nalcik. În luptele ce au urmat și-au pierdut viața cel puțin 49 de persoane, din care 25 de rebeli, 12 ofițeri de poliție și 12 civili. Unele surse indică un număr mai mare de morți, în jur de 80. Se crede că atacul a fost plănuit de liderul gherilelor cecene Șamil Basaev.

Vezi și 
 Listă de orașe din Rusia

Note

Legături externe 

 Mojgorod.ru: Naltschik (rus)
 Aeroport Naltschik (rus)

Orașe din Rusia
Elasticitatea în cruce

Elasticitatea în cruce (Coeficientul lui Triffin) a cererii unui bun economic indică în ce mod se modifică prețul unui alt bun economic. Aceasta este o relație între schimbarea procentuală a cererii  și schimbarea procentuală a prețului .

Substitute:  
În cazul bunurilor substitutive elasticitatea în cruce este pozitivă. (Exemplu: Dacă prețul la unt crește, crește cererea la margarină). 

Complemente:  
În cazul bunurilor complementare elasticitatea în cruce este negativă. (Exemplu: Dacă prețul benzinei crește, scade cererea la automobilele cu consum mare de benzină). 

 Gol substituțional (T=0):  Nu există o relație de concurență. (Volumul vânzărilor întreprinzătorului A nu se modifică, dacă întreprinzătorul B modifică prețul.)

 Concurență omogenă (T=∞):  În caz extrem, o scădere foarte mică a prețului bunului A conduce la o creștere foarte mare a vânzărilor.

 Concurență eterogenă (0<T<∞):  Se află între cele două extreme menționate mai sus. Cu cât este mai eterogen un bun economic, cu atât este mai redusă relația de concurență și cu atât este mai redus T.

Vezi și 
 
Elasticitatea prețului cererii
Elasticitate (economie)
Elasticitatea venitului

Economie
Microeconomie
Elasticitate
Shenzhou 6

Shenzhou 6 (chineză: 神舟六号) este a doua sondă a Republicii Populare Chineze transportând oameni în spațiu. A fost lansată la 12 octombrie 2005 de la Cosmodromul Jiuquan cu o rachetă purtătoare de tip Marșul Lung CZ-2F. Doi astronauți (sau taikonauți) au fost trimiși cu Shenzhou 6 – Fei Junlong (费俊龙) și Nie Haisheng (聂海胜).

Vezi și: Shenzhou 5

Sonde spațiale
Zboruri spațiale cu echipaj uman
Andrei

Andrei este nume de familie sau prenume masculin, care provine din greaca veche: ánthrōpos = ființă umană fiind  derivat din cuvântul  andros = bărbat. Se poate referi la:

Referire originară 
 Andrei, apostol
 Andrei din Creta, episcop

Prinți și suverani 
 Andrei I, rege al Ungariei
 Andrei al II-lea, rege al Ungariei
 Prințul Andrei al Greciei și Danemarcei
 Prințul Andrei de Iugoslavia
 Prințul Andrei Alexandrovici al Rusiei
 Prințul Andrew, Duce de York

Prenume 
Câteva dintre cei mai notabili bărbați care sunt numiți Andrei sunt enumerați mai jos. 

 Andrei Codrescu
 Andrei Cornea
 Andrei Ivanțoc
 Andrei Kolmogorov
 Andrei Marga
 Andrei Mureșanu
 Andrei Oișteanu
 Andrei Pavel
 Andrei Pleșu
 Andrei Saharov
 Andrei Șaguna
 Andrei Tarkovsky
</div>

Statistici 
În România, în anul 2010 existau aproximativ 645.000 de români care aveau numele Andrei, Andreea sau alte nume derivate din „Andrei”.
Din aceștia, 322.667 erau bărbați, iar 322.327 erau femei.

Nume de familie 
 Alexandra Andrei (n. 1991), handbalistă română
 Alexandru-Ioan Andrei (n. 1985), politician român
 Andreea Andrei (n. 1988), scrimeră română
 Echim Andrei (n. 1932), deputat român
 Edward Andrei (n. 1975), jucător român de polo pe apă
 Gheorghe Andrei (n. 1942), deputat român
 Ioan Andrei (n. 1957), deputat român
 Iulia Andrei (n. 1997), handbalistă română
 Justin Andrei (1934-2018), inginer geolog și geofizician român
 Marin Andrei (n. 1940), fotbalist român
 Mircea Andrei (n. 1964), politician român
 Monica Andrei (n. 1984), cântăreață română
 Petre Andrei (1891-1940), savant și om politic român
 Ștefan Andrei (1931-2014), politician comunist și ministru de externe român
 Titus Andrei (n. 1947), realizator de emisiuni radio român
 Tudorel Andrei (n. 1965), statistician român
 Vasile Andrei (n. 1955), luptător român
 Victor Andrei, senator român
 Violeta Andrei (n. 1941), actriță română

Vezi și 
 
 Sfântul Andrei (dezambiguizare)
 Listă de zile onomastice

Alte articole similare 
 Andreea
 André
 André (dezambiguizare)
 André (muzician)
 Andrè (formație)
 Andreas 
 Andrey

Note 

Nume
Prenume masculine